Novgorodin ensimmäinen kronikka

**Novgorodin ensimmäinen kronikka** eli **Novgorodin kronikka 1016–1471** on vanhin nykyaikaan asti säilynyt novgorodilainen kronikka. Siitä on nähtävissä erilainen perinne kuin Nestorin kronikasta. Ensimmäisen kronikan myöhemmät versiot sisältävät tietoa 1100-luvun kadonneesta Kiovan säännöskokoelmasta, jossa oli huomattava määrä Nestorin kronikasta puuttuvaa tietoa.

Ensimmäisen kronikan vanhin tähän päivään säilynyt versio on niin kutsuttu synodikäärö 1300-luvulta. Kääröstä painettiin kirjaversio ensimmäisen kerran vuonna 1841, ja sitä säilytetään Moskovan valtion museossa. Synodikäärö on kaikkein vanhin säilynyt itäslaavilainen kronikka, sata vuotta vanhempi kuin Nestorin kronikka. Käärön tekemistä jatkoivat Jurievin luostarin munkit Novgorodissa. 

Kronikassa kerrotaan muun muassa jäämien hyökkäyksestä vuonna 1228 Laatokanlinnaan eli Vanhaan Laatokkaan.

## Vanhin versio
Novgorodin kronikan vanhin versio säilyi synodikäärönä, kaikkein vanhimpana venäläisenä kronikkana. Pergamenttiin käsin kirjoitettu versio on säilynyt Venäjän synodin arkistoissa (Venäjän historiallisessa museossa, Moskovassa). Siinä on 169 sivua ja arvioiden mukaan 136 sivua on hävinnyt.

Synodikäärö jaetaan kahteen osaan: ensimmäinen osa (arkit 1–118, sivut 15–73) kertoo tapahtumista vuoteen 1234 asti. Sen on kirjoittanut ilmeisesti yksi henkilö (T. V. Gimonin ja A. A. Gippiusin mukaan) ilmeisesti heti vuoden 1234 jälkeen tai 1260-luvulla (B. M. Klossin mukaan). Toinen osa (arkit 119–166, sivut 73–99) kertoo vuosien 1234–1330 tapahtumista, jotka on kirjoitettu muistiin noin vuonna 1330. Niiden jälkeen on erilaisia merkintöjä vuosilta: 1331–1333, 1337, 1345 ja 1352 (arkit 167–169 – sivut 99–100).

Kronikan kirjoitukset:
* Tapahtumat vuosilta 1016–1110: arkit 1–7 (s. 15–19)
* Tapahtumat vuosilta 1111–1203: arkit 7–64 (s. 20–46)
* Tapahtumat vuosilta 1204–1234: arkit 64–118 (s. 46–73)
* Tapahtumat vuosilta 1234–1304: arkit 119–154 (s. 73–92), kahdekan arkkia kadonnut
* Tapahtumat vuosilta 1305–1330: arkit 154–166 (s. 92–99)

Tekstit ennen vuotta 1016 ovat hävinneet. Niitä oli ilmeisesti 16 vihkoa eli yhteensä 128 sivua. Teksti vuosilta 1272–1299 on myös hävinnyt. Se oli ilmeisesti 1 vihko eli noin 8 arkkia. 

1000-luvun tapahtumia ei kerrottu kovin paljon ja Nestorin kronikassa niitä on vielä vähemmän. Nestorin kronikasta puuttuu seuraavat tapahtumat (akateemikko Dmitri Lihatsovin huomioita):
* Pyhän Sofian katedraalin palo Novgorodissa vuonna 1045
* Svjatopolk II syntymä vuonna 1050 
* Polatskin ruhtinas  Vseslavin hyökkäys Novgorodiin vuonna  1069 
* Novgorodin piispan Fjodorin kuolema vuonna 1077 (tekstissä mainitaan hänet arkkipiispaksi)
* Novgorodin piispan Nikitan kuolema vuonna 6616 (1109) (tekstissä mainitaan hänet arkkipiispaksi)

Vuoden 1204 kohdalla on lisätty ”Kronikka italialaisten hyökkäyksestä Tsargradiin”. Siellä on kerrottu myös tarkasti Lipitsan taistelusta (arkit 83–86, s. 55–57) sekä Kalken taistelusta (arkit 95–99, s. 61–63) sekä tataarien hyökkäyksistä vuosina 1237–1238 (arkit 121–125, s. 74–77) sekä myös Rakovoren taistelusta (arkit 143–146, s. 85–87). Useat tärkeät tapahtumat puuttuvat vanhimmasta versiosta. Ne on lisätty uudempaan versioon. 
Vuoden 1240 kohdalla on mainittu Nevan taistelu (arkit 126–127, s.77), mutta hyökkäys Kiovaan on kokonaan poissa näistä teksteistä.

## Nuorempi versio
Vanhimmat tekstit:
* Komissiolista. 320 sivua. Käsinkirjoitettu neljännessivuille. Tärkeimmän osan (arkit 28–257) on kirjoittanut yksi kirjuri vuoteen 1439 mennessä. Paperi on määritelty vuodelle 1441. Toinen kirjuri on kirjoittanut vuonna 1441 tehdylle paperille tapahtumia vuosilta 1440–1446 (arkit 257–264) sekä muita kirjoituksia (arkit 7–13, 265–305), kolmas kirjuri on kirjoittanut  artikkelit arkkeihin 13–24 (luettelot ruhtinaista, pajareista, piispoista, metropoliitoista jne.). Tekstin jälkeen kronikassa on ruhtinaiden ja kirkon periaatteita.
* Akateeminen lista. Käsinkirjoitettu neljännessivuille. Säilynyt 241 arkkia, 55 arkkia eri kohdista on hävinnyt vuoteen 1783 mennessä (myös 8 arkkia kronikan alusta). Vesileimojen mukaan tehty vuosina 1445–1447. Säilynyt teksti on vuosien 1441–1444 aikana kirjoitettu.
* Troitskin lista. Käsinkirjoitettu 1560-luvulla 76 arkille. Tapahtumat päättyvät vuoteen 1015. Tämä lista täydensi Novgorodin viidettä kronikkaa.
Myöhemmät kopiot:
* Rumjantsevin ensimmäinen lista. Kopio, tehty Troitskin listasta vuoden 1815 jälkeen.
* Tolstoin lista. Listassa on 208 sivua. Kirjoitettu 1720-luvulla Akateemisesta listasta. Siihen aikaan Akateemisesta puuttui vain 8 arkkia. Tämä lista täydensi puuttuneita 47 arkkia, jotka olivat kadonneet 1700-luvulla.
* Berliinin lista (Filippsin lista). Kirjoitettu vuonna 1738. Tämä ja Troitskin lista täydentävät Akateemista listaa, josta oli kadonnut 8 arkkia. Julkistettu kokonaisuudessan vuonna 2010.
* Vorontsovin lista. Kopio Berliinin listasta 1820-luvulla.
* * Rumjantsevin toinen lista. Kopio, tehty Berliinin listasta vuonna 1825. Se sisältää enemmän välejä kuin Vorontsovin lista.
* Uvarovin lista. Kopio Akateemisesta listasta, merkintöjen mukaan vuosilta 1750–1770. Tähän mennessä Akateemisesta listasta oli kadonnut jo 55 arkkia.

Kronikan erot verrattuna Komissiolistaan:
* Tapahtumat vuosilta 854–1016 arkit 28–79 (s. 100–175)
* Tapahtumat vuosilta 1016–1110 arkit 79–99 (s. 175–203)
* Tapahtumat vuosilta 1111–1203 arkit 99–126 (s. 203–240)
* Tapahtumat vuosilta 1204–1234 arkit 126–157 (s. 240–284)
* Tapahtumat vuosilta 1234–1330 arkit 157–201 (s. 284–343)
* Tapahtumat vuosilta 1330–1439 arkit 201–257 (s. 343–420)
* Tapahtumat vuosilta 1440–1446 arkit 257–264 (s. 420–427), viimeisin maininta on 30.1.6954 (1447).

Tärkeimmät erot Nestorin kronikkaan on kronikan alkuosassa samanlainen kuin nuoremmissa versioissa. Vuosille 854–963 on mainittu muutama tapahtuma esim: vuonna 6362 (854) Rusin maan perustaminen, vuosi 6428 (920) – Igor Rurikinpojan sotaretki kreikkalaisia vastaan, vuonna 6430 (922) Oleg Viisaan sotaretki kreikkalaisia vastaan sekä Olegin kuolema, vuonna 6453 (945) – Igorin kuolema , 6463 (955) sekä Ruhtinatar Olgan matka Tsargradiin.

Ilmeisesti vanhimman version teksti oli varsin lyhyt, minkä vuoksi nuorempiin versioihin on otettu tapahtumia Nestorin kronikasta hiukan muunneltuina.

Komissiolistassa on seuraavat kronikat:
* Luettelo ruhtinaista, metropoliitoista, piispoista ja pajareista (arkit 68–72, s. 160–164)
* Russkaja Pravda (arkit 79–82, s. 176–180)
* ”Kronikka italialaisten hyökkäyksestä Tsargradiin” (arkit 126–130, s. 240–246)
* Otteita Aleksanteri Nevalaisen elämästä (s. 289–294, vuosi 1240; s. 305–306, kertomus hänen kuolemastaan on mainittu vuodelle 1251).
* Mihail Tšernikovskin kuolema (arkit 298–303).
Novgorodin kronikassa on vähän merkintöjä sellaisista tapahtumista, jotka eivät paljon vaikuttaneet itse Novgorodiin, kuten Kulikovon taistelusta vuonna 1380 sekä tataaripäällikkö Tohtamyšin sotaretkistä.

## Käännöksiä
*  The Chronicle of Novgorod 1016-1471. Intr. C. Raymond Beazley, A. A. Shakhmatov (London, 1914).
* Den Forste Novgorod-Kronike: Aldste Affattelse / Oversat af K. Rahbek-Schmidt. Kobenhavn, 1964.
* Die Erste Novgoroder Chronik nach ihrer altesten Redaction (Synodalhandschrift) 1016–1330 /1352: Edition der altrussischen Textes und Faximile der Handschrift im Nachdruck. München, 1971.  

## Lähteet

## Aiheesta muualla
*Kronikan englanninkielinen versio vuodelta 1914
*Kronikan vuoden 2000 versio 
*Skannauksia kronikasta modernissa kirjoitusasussa